CELEX: 62016TN0032
Language: lv
Date: 2016-01-25 00:00:00
Title: Lieta T-32/16: Prasība, kas celta 2016. gada 25. janvārī – Čehijas Republika/Komisija

14.3.2016   
            
            
               LV
            
            
               Eiropas Savienības Oficiālais Vēstnesis
            
            
               C 98/57
            
         Prasība, kas celta 2016. gada 25. janvārī – Čehijas Republika/Komisija
   (Lieta T-32/16)
   (2016/C 098/73)
   Tiesvedības valoda – čehu
   
      Lietas dalībnieki
   
   
      Prasītāja: Čehijas Republika (pārstāvji – M. Smolek un J. Vláčil)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2015. gada 13. novembra Īstenošanas lēmumu (ES) Nr. 2015/2098, ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), ciktāl ar to izslēgti Čehijas Republikas izdevumi EUR 584 299,25 apmērā,
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka ir pārkāpts Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību 52. panta 1. punkts.
               
                           —
                        
                        
                           Komisija nolēma izslēgt izdevumus no Savienības finansējuma, lai gan nav pārkāptas ne Savienības, ne valsts tiesības. Tā kļūdaini uzskatīja, ka zemāka maksimālā vecuma piemērošana priekšlaicīgas pensionēšanās atbalsta gadījumā pieprasa izmaiņas lauku atbalsta programmā Padomes 2005. gada 20. septembra Regulas (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai 19. panta izpratnē.
                        
                     
         
               2.
            
            
               Gadījumā, ja Tiesa nepieņemtu pirmo pamatu, prasītāja izvirza otru pamatu, apgalvojot, ka ir pārkāpts Regulas Nr. 1306/2013 52. panta 2. punkts.
               
                           —
                        
                        
                           Pat ja zemāka maksimālā vecuma piemērošana priekšlaicīgas pensionēšanās atbalsta gadījumā, nemainot lauku atbalsta programmu, būtu Regulas Nr. 1698/2005 (quod non) pārkāpums, Komisija ir nepareizi novērtējusi šī pārkāpuma nozīmību un finansiālos zaudējumus Eiropas Savienībai. Jebkāda pārkāpuma nozīmība ir minimāla un Eiropas Savienībai nav nodarīti finansiāli zaudējumi.